**ELŐTERJESZTÉS**

**A Gazdasági és Jogi Bizottság 2020. január 27-i ülésére**

**Javaslat a STYL Fashion Ruhaipari Kft.-vel kapcsolatos döntés meghozatalára**

Tájékoztatom a Tisztelt Bizottságot, hogy Szombathely Megyei Jogú Város Önkormányzata és a STYL FAshion Ruhaipari Kft. között 2017. december 20. napján két éves időtartamra bérleti szerződés jött létre a 7311/A/4 és a 7311/A/9 hrsz-ú, Puskás Tivadar utca 5. szám alatti ingatlanokra vonatkozóan. Az ingatlanokra szakértő által megállapított bérleti díj havi összege bruttó 1.011.723 Ft volt.

A Kft. a bérleti jogviszony fennállása alatt a bérleti díjat nem fizette. A határozott időtartamú bérleti szerződés lejártáig, 2019. december 20. napjáig a fennálló bérleti díj követelés összege bruttó 24.281.352 Ft.

A helyiségekre vonatkozóan a bérleti díj aktualizálását az ingatlanforgalmi szekértő elkészítette, ami szerint továbbra is nettó 181,-Ft/m2, valamint 178,- Ft/m2 összegű, összesen bruttó 1.011.723 Ft bérleti díj került meghatározásra.

Javaslom, hogy a két ingatlanra vonatkozó bérleti jogviszony meghosszabbítására 2020. december 31. napjáig abban az esetben kerüljön sor, ha a STYL Fashion Ruhaipari Kft. a bruttó 24.281.352 Ft elmaradt bérleti díj tartozását legkésőbb 2020. február 20. napjáig megfizeti.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2020. január 23.**

 **/: Dr. Nemény András :/**

**Határozati javaslat**

**……../2020. (I.27.) GJB. számú határozat**

A Bizottság javasolja a Közgyűlésnek, hogy a 7311/A/4 és a 7311/A/9 hrsz-ú ingatlanokra vonatkozóan a STYL Fashion Ruhaipari Kft.-vel a bérleti jogviszony meghosszabbítására 2020. december 31. napjáig változatlan bérleti díj ellenében abban az esetben kerüljön sor, ha a Kft. a bruttó 24.281.352 Ft elmaradt bérleti díj tartozását legkésőbb 2020. február 20. napjáig megfizeti.

A Bizottság javasolja a Közgyűlésnek, hatalmazza fel a polgármestert, hogy a bérleti szerződés módosítást aláírja.

**Felelős:**  Dr. Nemény András polgármester

Bokányi Adrienn, a Gazdasági és Jogi Bizottság elnöke

 (A végrehajtásért felelős:

Nagyné dr. Gats Andrea, a Jogi és Képviselői Osztály vezetője)

**Határidő:** a 2020. január 30-i Közgyűlés